stanford-oval/wikipedia huggingface dataset:
תקני ISO 27000
הערות שוליים

↑  QMS ISO 27001 Information Security Management (ISMS)
↑  Praxiom I ISO 17799 2000 ARCHIVE — DETAILED PLAIN ENGLISH STANDARD
↑  ISO ISO/IEC 27000:2018 — Information technology — Security techniques — Information security management systems — Overview and vocabulary (fifth edition)
↑  ISO ISO/IEC 27003:2017  Information technology - Security techniques - Information security management systems - Guidance
↑  ISO ISO/IEC 27004:2016  Information technology — Security techniques — Information security management — Monitoring, measurement, analysis and evaluation
↑  ISO ISO/IEC 27005:2018 Information technology — Security techniques — Information security risk management
↑  ISO ISO/IEC 27007:2020 Information security, cybersecurity and privacy protection — Guidelines for information security management systems auditing
↑  ISO ISO/IEC TS 27008:2019 Information technology — Security techniques — Guidelines for the assessment of information security controls
↑  ISO ISO/IEC 27009:2020 Information technology — Information security, cybersecurity and privacy protection — Sector-specific application of ISO/IEC 27001 — Requirements
↑  ISO ISO/IEC 27010:2015 Information technology — Security techniques — Information security management for inter-sector and inter-organizational communications
↑  ISO Information technology — Security techniques — Code of practice for Information security controls based on ISO/IEC 27002 for telecommunications organizations
↑  ISO ISO/IEC 27013:2015 Information technology — Security techniques — Guidance on the integrated implementation of ISO/IEC 27001 and ISO/IEC 20000-1
↑  ISO ISO/IEC 27014:2020 Information security, cybersecurity and privacy protection — Governance of information security
↑  ISO ISO/IEC TR 27016:2014 Information technology — Security techniques — Information security management — Organizational economics
↑  ISO ISO/IEC 27017:2015 Information technology — Security techniques — Code of practice for information security controls based on ISO/IEC 27002 for cloud services
↑  המדריך ליישום ISO/IEC 27018, מכון התקנים הישראלי
↑  ISO ISO/IEC 27003:2022  Information technology - Guidance on information security management system processes
↑  ISO ISO/IEC 27040:2015  Information technology -Security techniques — Storage security
↑  ISO Information technology — Security techniques — Guidance on assuring suitability and adequacy of incident investigative method
↑  ISO Information technology — Security techniques — Guidelines for the analysis and interpretation of digital evidence
↑  ISO Information technology — Security techniques — Incident investigation principles and processes
↑  ISO Information technology — Security techniques — Electronic discovery
חואן פבלו קולינאס

חואן פבלו קולינאס פרראס (בספרדית: Juan Pablo Colinas Ferreras; נולד ב-2 בספטמבר 1978), הידוע בשם חואן פבלו, הוא כדורגלן עבר ספרדי ששיחק בעמדת השוער, וכיום מאמן שוערים במכבי תל אביב.
קריירה

חואן פבלו נולד בלאון שבקסטיליה ולאון בספרד והחל את הקריירה בקבוצה המקומית קולטורל לאונסה. בשנת 2000 חתם בדפורטיבו אלבס ועד לשנת 2002 שימש כשוער קבוצת המילואים של המועדון, אז עבר לקבוצה הבכירה שם שימש כשוער משנה ועד לשנת 2005 רשם 15 הופעות בקבוצה.
בשנת 2005 עבר לנומנסיה, ששיחקה אז בליגה הראשונה בה שיחק שתי עונות בהן רשם 70 הופעות. בעונת 2007/2008 עבר לטנריפה אך בסיומה חזר לעונה נוספת בנומנסיה. במחזור הראשון של עונת 2008/2009, התארחה ברצלונה באצטדיון "הציפורים הקטנות" של נומנסיה כשפפ גוארדיולה עורך את הופעתו הראשונה כמאמן הקבוצה. הוא נטל חלק במשחק וקבוצתו השיגה ניצחון היסטורי 1-0 על האלופה לעתיד.
בשנת 2009 עבר לשחק בספורטינג חיחון תמורת 600 אלף אירו. בעונת 2010/2011 הגיעה קבוצתו למשחק חוץ מול ריאל מדריד באצטדיון סנטיאגו ברנבאו, משחק בו שמר על שער נקי והוביל את קבוצתו לניצחון סנסציוני 1-0. בסיום המשחק אמר עליו מאמן ריאל ז'וזה מוריניו: "השוער שלהם היה פשוט מדהים הערב. הוא נתן הופעה שאני לא זוכר כבר זמן רב, אם לא השוער שלהם ברור שהיינו מנצחים".
חואן פבלו שיחק במועדון ארבע עונות, כששלוש הראשונות בליגה הראשונה והאחרונה, 2012/2013, בליגה השנייה.
ביולי 2013 הגיע לישראל וחתם במכבי תל אביב. ב-17 ביולי 2013 ערך את הופעת הבכורה שלו במדי הקבוצה, בניצחון החוץ על גיור במסגרת מוקדמות ליגת האלופות. הוא היה שותף בהעפלת מכבי תל אביב לליגה האירופית והגעתה לשלבי הנוקאאוט. בתום עונת 2013/2014 זכה עם הקבוצה באליפות, ובעונה שלאחר מכן הודח עם הקבוצה ממוקדמות המפעלים האירופאים אך בליגה זכה עמה בטרבל: אליפות נוספת, גביע המדינה (לאחר ניצחון 6-2 במשחק הגמר על הפועל באר שבע) וגביע הטוטו. בתחילת עונת 2015/2016 העפיל עם הקבוצה לשלב הבתים של ליגת האלופות לאחר שהדיחה את פ.צ. בזל, אך ב-29 באוגוסט 2015 החתימה הקבוצה את השוער הסרבי פרדרג ראיקוביץ', והוא שוחרר מהמועדון.
ב-12 בינואר 2016 חזר לקדנציה שלישית בנומנסיה, ובמדיה ערך ארבע הופעות עד תום העונה. ב-1 בספטמבר 2016 הודיע על פרישה ממשחק פעיל.
בפברואר 2017 חזר מפרישתו וחתם בא.א.ק. לרנקה מליגת העל הקפריסאית, עמה זכה בגביע הקפריסאי. בסיום עונת 2017/2018 פרש סופית.
ב-30 בינואר 2023 מונה למאמן השוערים במכבי תל אביב.
תארים

אליפות: 2013/2014, 2014/2015
גביע המדינה: 2014/2015
גביע הטוטו: 2014/2015
הגביע הקפריסאי: 2017/2018
הערות שוליים

↑  רז אמיר, ‏השוער שהרס את השיא של מוריניו בא למכבי, באתר ONE‏, 10 ביולי 2013
↑  חואן פאבלו קולינאס סיכם לשנה, באתר מכבי תל אביב, 10 ביולי 2013
↑   עירד צפריר, סגור לי ת'פינה | חואן פאבלו: "חשבתי שמקומי במכבי מובטח", באתר הארץ, 1 בספטמבר 2015
↑  יניב טוכמן‏, סגר מעגל: חואן פאבלו חזר למכבי תל אביב בתור מאמן השוערים, באתר וואלה, 30 בינואר 2023
ולדיסלב סטויאנוב

ולדיסלב סטויאנוב (בולגרית: Владислав Стоянов; נולד ב-8 ביוני 1987) הוא שוער כדורגל עבר בולגרי.
קריירת מועדונים

סטויאנוב התחיל את הקריירה שלו במטאלורג פרניק. בגיל 13 הצטרף לאקדמיה של צסק"א סופיה. סטויאנוב לא זכה לשחק עבור הקבוצה הבוגרת וחתם בשנת 2004 בנפטקס בורגס, ובעונתו הראשונה במועדון הושאל לצ'ורנומורץ' פומורואי. בקיץ 2005 חזר לבוגרס ושימש כשוער שלישי. ב-15 באוקטובר 2005 ערך את הופעת הבכורה שלו בבורגס נגד צ'רנו מורה ורנה, בה הצליח לשמור על רשת נקייה.
ביוני 2006 חתם בצ'רנומורץ' בורגס ששיחק אז בליגה השנייה בבולגריה. ב-19 באוגוסט 2006 הוא ערך את הופעת הבכורה שלו בתיקו 1-1 נגד נסבר, אך ברוב העונה שימש כשוער מחליף. בסיום העונה המועדון עלה לליגת העל וסטויאנוב הפך לשוער הראשון של המועדון. ב-28 משחקים בהם שותף במהלך עונת 2007/2008 הוא שמר על רשת נקייה ב-10 מתוכם. בעונת 2008/2009 איבד את מקומו בהרכב.
בינואר 2010 סטויאנוב חתם בשריף טירספול המולדבית. ב-7 במרץ 2010 הוא ערך את הופעת הבכורה שלו בניצחון 0–2 נגד טירספול. בתשעת המשחקים הראשונים בהם שותף במדי שריף, הוא שמר על שער נקי. ב-4 באוגוסט 2010 הוא הציל שלושה פנדלים בדו-קרב בעיטות הכרעה בסופן ניצחה שריף את דינמו זאגרב 5-6 ועלתה לשלב הפלייאוף של מוקדמות ליגת האלופות. ב-18 בדצמבר 2010 נבחר לשוער השנה במולדובה.
ב-11 בינואר 2013 חזר לבולגריה כאשר חתם בלודוגורץ ראזגרד. בחמשת משחקיו הראשונים במועדון הוא רשם ספג רק במשחק אחד, והוא גם היה שותף לעלייה ההיסטורית של המועדון לשמינית גמר הליגה האירופית. ב-27 באוגוסט 2014 הורחק במסגרת פלייאוף ליגת האלופות דקה לפני סיום הארכה, אך בסופו של דבר לודוגורץ עלתה לשלב הבתים לאחר שניצחה בדו-קרב בעיטות הכרעה. ב-1 באוקטובר 2014 הדף פנדל מרגליו של כריסטיאנו רונאלדו בשלב הבתים של ליגת האלופות, אך לודוגורץ הפסידה בסיום 1–2.
קריירה בינלאומית

ב-12 באוקטובר 2010 ערך את הופעת הבכורה שלו בנבחרת בולגריה במשחק ידידות נגד ערב הסעודית.
תארים

אליפות מולדובה: 2009/2010, 2011/2012
הגביע המולדבי: 2009/2010
אליפות בולגריה: 2012/2013, 2013/2014, 2014/2015, 2015/2016, 2016/2017
הגביע הבולגרי: 2013/2014
הסופר קאפ הבולגרי: 2014
שוער השנה בליגה הבולגרית: 2012/2013, 2013/2014
שחקן השנה בבולגריה: 2014
אלפאי אוזלאן

פהמי אלפאי אוזלאן (בטורקית: Fehmi Alpay Özalan; נולד ב-29 במאי 1973 באיזמיר), הידוע בשם אלפאי, הוא כדורגלן עבר טורקי ששיחק בעמדת הבלם.
לאלפאי קריירת משחק שהתחילה בטורקיה, בעיקר במדי בשיקטש, והתפרשה לליגות הבכירות באנגליה, קוריאה הדרומית, יפן וגרמניה. לזכותו תשעים הופעות במדי נבחרת טורקיה, במדיה היה אחד הבולטים במונדיאל 2002 שהסתיים עבור טורקיה במקום השלישי, וכן ייצג אותה בשתי אליפויות אירופה.
קריירת משחק > נבחרת טורקיה

אלפאי החל את דרכו בנבחרת טורקיה ב-1995 תחת המאמן פתיח טרים. שנה אחר כך, בגיל 23 בלבד, כבר נכלל בסגל של טרים לקראת יורו 1996, הופעת הבכורה של טורקיה בתולדות הטורניר. הטורקים סבלו מטורניר חלש בו הפסידו בכל משחקיהם (מול פורטוגל, קרואטיה ודנמרק) מבלי שכבשו שער. אלפאי פתח בהרכב בכל משחקיה של טורקיה בטורניר, ותופקד בעמדת המגן השמאלי.
בתום הטורניר הוחלף טרים במוסטפא דניזלי, שלא הצליח להעפיל ממוקדמות מונדיאל 1998 אך הוביל את נבחרתו לטורניר יורו 2000. אלפאי זומן לסגל לקראת הטורניר, ופתח בהרכב בכל משחקי שלב הבתים. הוא הפגין גיוון רב כששיחק בעמדות הבלם והמגן הימני. הטורניר נפתח בהפסדה של טורקיה 2-1 לאיטליה ובשוויון 0-0 במשחקה מול שוודיה. במפגש גורלי גברה טורקיה 2-0 על בלגיה והעפילה לשלב הבא. ברבע הגמר פתח אלפאי בהרכב מול פורטוגל, אך הורחק כבר בדקה ה-30 בעקבות לאחר שהכה ללא כדור את פרננדו קאוטו בזמן השניים על הדשא לאחר שהתעמתו בניסיון להתמקם לקראת כדור חופשי. בהיעדרו ספגה טורקיה פעמיים, הפסידה 2-0 והודחה מהטורניר.
משחק השיא של אלפאי בנבחרת היה במהלך מוקדמות מונדיאל 2002, כשכבש שלושער (מתוך ארבעה שערים בסך הכול שכבש במדי טורקיה) לרשתה של מקדוניה, בדרך לשוויון 3-3 בסיום. הוא זומן על ידי המאמן שנול גינש לסגל טורקיה לקראת מונדיאל 2002, הטורניר המוצלח ביותר של אלפאי בנבחרת. הטורניר נפתח ברגל שמאל עבור אלפאי, במשחק הפתיחה מול ברזיל. בדקה ה-86, במצב של שוויון 1-1, בעט השוער רושטו רצ'בר את הכדור לגופו של לואיזאו הברזילאי. האחרון היה בדרכו לכיבוש שער בטוח, כשאלפאי תפס בחולצתו והכשילו ברחבה. הוא ספג כרטיס צהוב שני והורחק, ואת כדור העונשין תרגם ריבאלדו לשער ניצחון, 2-1 לברזיל בסיום. בעקבות ההרחקה החמיץ אלפאי את המשחק מול קוסטה ריקה שהסתיים בשוויון 1-1, ולא שותף גם בניצחון 3-0 על סין שהעניק לנבחרתו מקום בשמינית הגמר.
בשלבי הנוק-אאוט של הטורניר חזר אלפאי להיות מרכיב חשוב בהגנת הנבחרת. הוא פתח בהרכב וסייע לנבחרתו לשמור על רשת נקייה בניצחון על יפן בשמינית הגמר. ברבע הגמר שמר עם נבחרתו פעם נוספת על רשת נקייה, בניצחון 1-0 על סנגל בהארכה (המשחק הסתיים בשער זהב בדקה ה-94). בחצי הגמר שוב פגשה טורקיה את ברזיל, ונכנעה לה פעם נוספת, 1-0. אלפאי, ששיחק לאורך כל שלבי הנוק-אאוט, פתח ושיחק גם לאורך כל המשחק על המקום השלישי, בו גברה טורקיה 3-2 על קוריאה הדרומית. הופעותיו המרשימות של אלפאי זיכו אותו במקום בנבחרת הטורניר.
הופעתו האחרונה של אלפאי בנבחרת הייתה בשלב הפלייאוף המכריע במוקדמות מונדיאל 2006. לאחר הפסד חוץ 2-0 לשווייץ, אירחה טורקיה את משחק הגומלין. כבר בדקה השנייה נגע אלפאי בידו ברחבה וגרם לפנדל, אותו תרגם אלכסנדר פריי לשער יתרון שווייצרי. הניצחון הטורקי 4-2 בסיום לא הספיק, ושווייץ עלתה בזכות חוק שערי חוץ. בסיום המשחק התפתחה קטטה, בעקבותיה הורחק אלפאי על ידי פיפ"א משישה משחקים.
בסך הכול רשם אלפאי 87 הופעות במדי טורקיה, בהן כבש ארבע פעמים.
תארים

אליפות טורקיה: 1994/1995
הגביע הטורקי (2): 1993/1994, 1997/1998
גביע העולם: 2002 (מקום שלישי)
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים |
| --- | --- | --- | --- | --- |
| 1992/1993 | אלטאי | טורקיהליגת העל הטורקית | 23 | 1 |
| 1993/1994 | בשיקטש | טורקיהליגת העל הטורקית | 10 | 0 |
| 1994/1995 | בשיקטש | טורקיהליגת העל הטורקית | 29 | 3 |
| 1995/1996 | בשיקטש | טורקיהליגת העל הטורקית | 31 | 2 |
| 1996/1997 | בשיקטש | טורקיהליגת העל הטורקית | 25 | 3 |
| 1997/1998 | בשיקטש | טורקיהליגת העל הטורקית | 26 | 1 |
| 1998/1999 | בשיקטש | טורקיהליגת העל הטורקית | 27 | 0 |
| 1999/2000 | פנרבחצ'ה | טורקיהליגת העל הטורקית | 29 | 3 |
| 2000/2001 | אסטון וילה | אנגליהפרמייר ליג | 33 | 0 |
| 2001/2002 | אסטון וילה | אנגליהפרמייר ליג | 14 | 0 |
| 2002/2003 | אסטון וילה | אנגליהפרמייר ליג | 5 | 0 |
| 2003/2004 | אסטון וילה | אנגליהפרמייר ליג | 5 | 1 |
| 2004 | אינצ'ון יונייטד | קוריאה הדרומיתליגת העל של קוריאה הדרומית | 8 | 0 |
| 2004 | אוראווה רד דיימונדס | יפןליגת העל היפנית | 10 | 0 |
| 2005 | אוראווה רד דיימונדס | יפןליגת העל היפנית | 3 | 0 |
| 2005/2006 | פ.צ. קלן | גרמניהבונדסליגה | 21 | 1 |
| 2006/2007 | פ.צ. קלן | גרמניההבונדסליגה השנייה | 27 | 0 |
| סך הכול בקריירה | סך הכול בקריירה | סך הכול בקריירה | 326 | 15 |
סטטיסטיקות > נבחרת לאומית

| נבחרת טורקיה> שנה | נבחרת טורקיה> הופעות | נבחרת טורקיה> שערים |
| --- | --- | --- |
| 1995 | 15 | 1 |
| 1996 | 13 | 0 |
| 1997 | 5 | 0 |
| 1998 | 5 | 0 |
| 1999 | 7 | 0 |
| 2000 | 5 | 0 |
| 2001 | 11 | 3 |
| 2002 | 11 | 0 |
| 2003 | 12 | 0 |
2004: 0
| 2005 | 6 | 0 |
| סה"כ | 90 | 4 |
לדלי קינג

לדלי ברנטון קינג (באנגלית: Ledley Brenton King; נולד ב-12 באוקטובר 1980 בבואו, לונדון) הוא כדורגלן עבר אנגלי ממוצא אנטיגואי ששיחק בעמדת הבלם בטוטנהאם הוטספר ובנבחרת אנגליה.
נבחרת אנגליה

הופעת הבכורה של קינג בנבחרת האנגלית הייתה בהפסד 1–2 לאיטליה במרץ 2002. הוא זומן לסגל הנבחרת לקראת משחק ידידות נגד פורטוגל ב-18 בפברואר 2004, בו הבקיע את שערו הראשון עבור אנגליה, בהופעתו השלישית במדיה. קינג קיבל גם זימון במהלך קיץ 2004 לקראת טורניר יורו 2004, בעקבות פציעתו של ג'ון טרי, ופתח במשחק הפתיחה נגד נבחרת צרפת. הוא שיחק גם במשחק האחרון של שלב הבתים בטורניר, כמחליף בקישור הנבחרת במשחק נגד קרואטיה. קינג המשיך להיכלל בסגל הרחב של אנגליה, ונאבק על מקום בהרכב עם ג'ון טרי וריו פרדיננד. הוא גם שימש כשחקן חילוף לעמדות הקישור בנבחרת האנגלית.
אחרי ששיחק במדי אנגליה באופן קבוע במהלך שלבי המוקדמות לקראת מונדיאל 2006, קינג נופה מהנבחרת בעקבות שבר בכף הרגל ב-15 באפריל 2006. על אף שפציעתו לא הייתה חמורה משל שחקני הסגל דייוויד בקהאם, גארי נוויל וסטיבן ג'רארד, החליט מאמן הנבחרת סוון גוראן אריקסון, שלנפות את קינג מהסגל.
פציעותיו החוזרות ונשנות של קינג מנעו ממנו במהלך השנים האחרונות להיות שחקן קבוע בנבחרת, ובין השנים 2005–2007, הוא שותף בסך הכל ב-4 משחקי נבחרת, האחרון שבהם היה במסגרת מוקדמות יורו 2008 נגד אסטוניה ב-6 ביוני 2007.
ילד (זכר)

ערך זה עוסק בילד ממין זכר. אם התכוונתם ליחס הקושר צאצא להוריו, ראו .
ילדים בקיבוץ בישראל
ילד מתפלל בכותל המערבי
ילד הוא זכר אנושי צעיר (המושג המקביל לנקבה הוא ילדה). המונח משמש בדרך כלל לילד עד לגיל ההתבגרות (עד לגיל שנה או שנתיים, מכונה גם תינוק). לאחר גיל הילדות מכונה בדרך כלל נער או מתבגר. כאשר אדם זכר מגיע לבגרות, הוא מתואר בדרך כלל כגבר.
המונח משמש לעיתים קרובות גם כמילה נרדפת ל"בן". עם זאת המונח "בן" יכול לתאר גם יחס שארות הקושר זכר אל הוריו (במקביל לבת אצל נקבה). כמו כן, ההבחנה בן או בת שימושית בכל הגילאים, והשימוש בילד מוגדר כאיש זכר צעיר בגיל הילדות.
הגדרה

באקדמיה ללשון העברית, ההגדרה לילד היא "אדם בשנותיו הראשונות".  ילד שכבר אינו תינוק. ברבים נקראים "ילדים".
גם הכינוי פָּעוֹט (בחולם), הוא ילד זכר, ואילו ילדה נקבה נקראת פעוטה. אך ברבים השם יהיה זהה, "פעוטות". במשנה נאמר: "הפעוטות מקחן מקח וממכרן ממכר במטלטלין" ובשולחן ערוך מבואר שהכוונה היא לילדים מעל גיל שש. אמנם בעברית בת ימינו פָּעוֹט הוא ילד זכר קטן שעבר את גיל הינקות, וכבר בגיל שנה, שנתיים או שלוש נקרא כך.
דמוגרפיה

בעולם נולדים בכל שנה יותר ילדים זכרים מאשר ילדות נקבות, כ-105 בנים על כל 100 בנות. גם בישראל, בשנת 2019, נולדו כ-86,000 בנים, כ-3.5% יותר מאשר בנות (83,000). במחקר שנעשה על מדינות אפריקה התקבל פער דומה, כשברוב המדינות הפער הוא של בין 2% ל-3% גברים יותר מנשים, בגילאי הילדות. בגילאים מאוחרים יותר, הפער בין המינים משתווה.
בתקופת הגבלת הילודה שהייתה נהוגה בסין, ולא אפשרו למשפחה יותר מילד אחד, ברבות מהמשפחות הייתה שאיפה להביא ילד זכר בדווקא, כדי שימשיך את השושלת המשפחתית. בעקבות כך, לידת ילדה הפכה ללא רצויה, ונערכו הפלות רבות של עוברים נקבות, ולעיתים אפילו הומתו תינוקות נקבות לאחר לידתן, או שנמכרו לאימוץ במדינות אחרות, כדי שיוכלו ללדת בהמשך ילד זכר. בתקופה זו גדל מאד בסין הפער בין מספר הילדים למספר הילדות.
התנהגות ילדים > לבוש

ילדים זכרים יעדיפו בדרך כלל ביגוד בצבעי כחול, שחור וירוק. ובדרך כלל לא ילבשו שמלות, חצאיות, וקישוטי שיער למיניהם.
התנהגות ילדים > משחק

בגילאי הילדות הראשונים, בדרך כלל בנים יעדיפו לשחק במכוניות, במשחקי כדור, משחקים תחרותיים, כמו תופסת, כדורגל, כדורסל. וככל שהגיל מתקדם יותר, בנים נוטים יותר למשחקים עם פעילות פיזית פעלתנית, ומגע רב יותר בין המשתתפים במשחק. כמו כן, בנים ישחקו בדרך כלל בסגנון אלים יותר.
התנהגות ילדים > לימודים

ילדים, כבר מגיל קטן, נתפסים כשובבים יותר, ואף חזקים יותר מהילדות, ואף נענשים בדרך כלל יותר מהילדות. ופחות צייתנים לצוותי ההוראה.
מנהגי ילד זכר ביהדות

לאחר לידת ילד זכר, מברכים ההורים ברכת הטוב והמטיב.
בליל שבת הראשון ללידתו, נערך שלום זכר בבית התינוק. (מנהג בני אשכנז)
בלילה שלפני ברית המילה נערך ברית יצחק. (מנהג עדות המזרח)
ביום השמיני ללידתו נערכת ברית מילה.
כשהילד מגיע לגיל 3, נוהגים בעיקר בקהילה החרדית, במנהג החלאקה, לספר את שערות ראשו, ולהשאיר רק את שערות הפאות.
ילד שמגיע לגיל שלש עשרה, נעשה לבוגר, ומכונה בר מצווה. בשונה מילדות, שאצלן הגיל הוא 12, ונערכת להן בת מצווה.
עבודת ילדים

העסקת ילדים או עבודת ילדים היא עבודה המוטלת על ילדים ונוער (מי שטרם מלאו להם 18 שנים). העסקת ילדים בעולם המערבי בזמן המהפכה התעשייתית הייתה דבר שבשגרה. במהלך השנים קמה התנגדות לכך, ונוצרו אמנות וחוקים המגבילים העסקת ילדים ומסדירים אותה. בישראל עוסק בכך חוק עבודת הנוער.
מרבית עבודת הילדים בעולם מתבצעת על ידי ילדים זכרים. בסקר שנערך ב-2020 נמצא, כי 11.2% מהילדים הזכרים עובדים, לעומת 7.8% מהילדות הנקבות. (כמחצית מהם בגיל הילדות, 5-12 שנים). במספרים מוחלטים, מספר הילדים העובדים הוא כ-160 מיליון, 97 מיליון ילדים עובדים הם בנים ו-63 מיליון הם בנות. כך שמספר הבנים עולה על מספר הבנות ב-34 מיליון. בנים הם גם הקורבנות העיקריים של עבודת ילדים מסוכנת (כ-62% מהילדים עובדים בעבודות אלה) כ-45 מיליון בנים ו-28 מיליון בנות ברחבי העולם. מתוכם מספר הילדים בגילאי חמש עד 11 הם כ-19 מיליון.
הם מועסקים בעיקר בענפי החקלאות, הבנייה והכרייה. עובדים בנים מהווים גם כ-87% מאלה שמתו בעבודה בין 2003 ל-2016 בארצות הברית. לעומת זאת, ביחס לעבודה במטלות הבית, יחס הבנות בגילאי 5–14 הוא שתי שליש יותר מהבנים.
כמו כן, ישנו שימוש צבאי בילדים, כשבדרך כלל מדובר בבנים בלבד. הדבר האסור על פי אמנות ז'נבה.
שמות

השם שניתן לילד מושפע במידה רבה מהחברה שבה נולד. במקרים רבים שמות מסורתיים לחברות מסוימות, כמו השמות התנ"כיים בעברית, או השמות של מיסדי הנצרות והאסלאם בחברות אלה. פעמים רבות ניתנים שמות פופולריים של מנהיגים בקבוצה, או ידוענים שונים.
ברבים ממדינות העולם יש התעניינות בפופולריות של השמות הניתנים לילדים, לעיתים זה מהווה גם אינדיקציה לשינויים דמוגרפיים וסוציולוגיים במחוזות שונים.
בארצות הברית, מפרסם הביטוח הלאומי את רשימת השמות המובילים ב-100 השנים האחרונות, כשהשמות ג'יימס, מייקל, רוברט, ג'ון ו-דוד, מופיעים בראש הרשימה. אך בעשור האחרון, היחיד מבין השמות האלה הנמצא ברשימה הפותחת, הוא ג'יימס. באירופה, (שם בגלל צורות כתיבה שונות של אותו שם במדינות שונות, קשה יותר להכין רשימה מדויקת), פורסמו השמות לוקאס, אלכסנדר, אוליבר (או אוליבייה), מוחמד ונועה, כשמות הילדים המובילים.
שמות פופולריים לבנים בישראל > בכל הזמנים

השמות הפופולריים ביותר לילדים יהודיים בארץ בכל הזמנים, הם (בסדר יורד) דוד, משה, יוסף, אברהם, יעקב, יצחק, דניאל, אורי, נועם, איתי.
שמות פופולריים לבנים בישראל > בשנה החולפת

עשרת השמות הנפוצים ביותר בישראל לבנים בשנת ה'תשפ"ד, (המספר מציין את כמות הילדים בשם הזה) לפי פרסום רשות האוכלסין וההגירה:
שמות פופולריים לבנים בישראל > בשנה החולפת > בנים במגזר יהודי

• אריאל - 1,032 • דוד - 1,012 • לביא - 991 • אורי - 847 • רפאל - 841 • איתן - 700 • דניאל - 655 • יהודה - 643 • אליה - 628 • יהונתן - 589.
שמות פופולריים לבנים בישראל > בשנה החולפת > בנים במגזר הכללי

• מוחמד - 1,846 • יוסף - 1,277 • אדם - 1,237 • דוד - 1,087 • אריאל - 1065 • לביא - 1,013 • רפאל - 875 • עומר - 865 • אורי - 858 • דניאל - 788.
ראו גם

בן
ינקות
ילדות
מתבגר
ילדה
הערות שוליים

↑  במילון האקדמיה ללשון העברית
↑  משנה, מסכת גיטין, פרק ה', משנה ז'
↑  שולחן ערוך, חושן משפט, סימן רל"ה, סעיף א'
↑  ראה באתר האקדמיה ללשון העברית
↑  ספר עובדות של ה-CIA
↑  מה יש יותר, בנים או בנות?
↑  דמוגרפיה של המדינה Ilha Niohuru, בשיתוף Foundation Medicine, Inc. קיימברידג' מסצ'וסטס, ארצות הברית.
↑  מדיניות הילד האחד, באתר אנציקלופדיה בריטניקה (באנגלית)
↑  מה מתדלק חטיפת ילדים בסין?
1 2 3  התפתחות הבנים מול הבנות מאמר מד"ר אפי הר נוי, בפורטל לרפואה פרטית
↑  משחקים של בנים
↑  בנות מנוגה בנים ממאדים מאמר מד"ר אפי הר נוי, בהמרכז להדרכה פדגוגית לגיל הרך
↑  בנים יהיו בנים: תפיסות וחוויות של צעירים לגבי מגדר בחינוך Yvonne Skipper & Claire Fox, בכתב העת Pastoral Care in Education, התפרסם ב-20 בספטמבר 2021
↑  שולחן ערוך, אורח חיים, סימן רכ"ג, סעיף א'
↑  10 עובדות בסיסיות על עבודת ילדים ברחבי העולם סקר מ-2018
↑  ראה בעמוד 21
↑  היום העולמי נגד עבודת ילדים: 152 מיליון ילדים נאלצים לעבוד למחייתם בשבועון אינדיה טודיי 12 ביוני 2018
↑  אומדנים גלובליים של עבודת ילדים שעל ידי ארגון העבודה הבין-לאומי
↑  ראו לדוגמה בריטניה מתאסלמת? פורסמו 100 השמות הכי נפוצים לילדים בשנת 2023
↑  באתר הרשמי של הביטוח הלאומי בארצות הברית ראו שם גם חלוקה לפי מדינות ולפי שנים (באנגלית)
↑  מהם שמות הבנים והבנות הפופולריים ביותר באירופה  Marie Jamet, ביורוניוז, 16 במרץ 2023 ראו שם גם חלוקה לפי כל מדינה (באנגלית)
↑  השמות הכי פופולריים לבנים – בכל הזמנים
↑  מהם עשרת השמות הפופולריים שניתנו לנולדים במהלך השנה פורסם בערב ראש השנה תשפ"ה
| --- | --- |
בקרת זהויות :  NLI: 987007283981505171  BnF: cb11977892p (data)  GND: 4029002-5  LCCN: sh85016211  NARA: 10637162  NDL: 00572250  NKC: ph119180  NSK: 000434704 
ילדים ארמנים משחקים
ילדים משחקים בכדורגל בירושלים
ילד חרדי עם פאות
ילדים בקיבוץ בישראל מנגנים בחלילית בשנות ה-40
ילדים בכותאב בתימן
יורגן קרוי

יורגן קרוי (בגרמנית: Jürgen Croy, נולד ב-19 באוקטובר 1946) הוא כדורגלן עבר גרמני ששיחק בעמדת השוער, נחשב לאחד מגדולי השוערים בגרמניה המזרחית, ואף הוכתר שלוש פעמים ככדורגלן השנה בגרמניה המזרחית. קרוי שיחק לאורך כל הקריירה בצוויקאו ששיחקה אז בליגת העל המזרח גרמנית, ובהמשך אימן את המועדון. קרוי ערך 86 הופעות במדי נבחרת גרמניה המזרחית, והשתתף עמה באולימפיאדת מינכן, בה זכה במדליית ארד, מונדיאל 1974 ואולימפיאדת מונטריאול, בה זכה במדליית זהב.
קריירת מועדונים

קרוי, יליד צוויקאו שבגרמניה, העביר את כל הקריירה במועדון צוויקאו מליגת העל המזרח גרמנית, שם שיחק 18 שנים ברציפות, מתוכן 16 שנים בקבוצה הבוגרת, ולאחריהן אף אימן את המועדון במשך ארבע עונות. קרוי הצטיין בשער הקבוצה ונבחר שלוש פעמים ככדורגלן השנה בגרמניה המזרחית, בשנים 1972, 1976 ו-1978. בשנת 1967 זכה קרוי בגביע המזרח גרמני, לאחר ניצחון 3-0 בגמר על הנזה רוסטוק. בשנת 1975 זכה קרוי שוב בגביע המזרח גרמני עם צוויקאו, לאחר ניצחון על דינמו דרזדן בבעיטות הכרעה, כאשר קרוי הבקיע את הפנדל המנצח לצוויקאו. איתרע מזלו של קרוי, על אף היותו השוער הבכיר ביותר בגרמניה המזרחית באותה תקופה, שנודע ביכולתו לעצור כדורים מפתיעים ובתגובותיו המהירות על קו השער, הוא היה מהשחקנים הבינלאומיים היחידים שלא הגיעו מהמועדונים הגדולים דאז של מזרח גרמניה, פ.צ. מגדבורג, דינמו דרזדן או קרל צייס יינה, ולכן, לא זכה להשתתף מעולם במפעלים אירופיים. זאת על אף שהושווה רבות לשוערים הטובים ביותר של אותה תקופה, ספ מאייר ודינו זוף. בשנת 1981 פרש קרוי ממשחק פעיל, לאחר שצבר 372 הופעות ליגה במדי צוויקאו.
קריירה בינלאומית

קרוי ערך את הופעת הבכורה במדי נבחרת גרמניה המזרחית בשנת 1967, בניצחון 1-0 על נבחרת שוודיה. בשנת 1972 השתתף קרוי באולימפיאדת מינכן, בה זכה במדליית ארד, אותה חלקה גרמניה המזרחית עם נבחרת ברית המועצות, לאחר שהמשחק ביניהן על מדליית הארד הסתיים בתיקו 2-2. בשנת 1974 השתתף קרוי עם גרמניה המזרחית במונדיאל 1974, ושמר על שער נקי בניצחון 1-0 על נבחרת גרמניה המערבית, באחד המשחקים הטעונים ביותר מבחינה פוליטית בתולדות המונדיאל, אך גרמניה המזרחית הודחה בשלב הבתים השני, ואילו גרמניה המערבית המשיכה לזכייה בתואר. בשנת 1976 השתתף קרוי עם נבחרת גרמניה המזרחית באולימפיאדת מונטריאול, וזכה עם הנבחרת במדליית זהב, לאחר ניצחון 3-1 בגמר על נבחרת פולין. בשנת 1981 ערך קרוי את הופעתו ה-86 והאחרונה במדים הלאומיים, במשחק בו ניצחה גרמניה המזרחית את נבחרת קובה בתוצאה 5-0.
תארים

עם צוויקאו:
הגביע המזרח גרמני: 1966/67, 1974/75
עם נבחרת גרמניה המזרחית האולימפית:
אולימפיאדת מינכן (1972): מדליית ארד
אולימפיאדת מונטריאול (1976): מדליית זהב
תארים אישיים:
כדורגלן השנה בגרמניה המזרחית (3): 1972, 1976, 1978
Jvke

| --- | --- |
אין תמונה חופשית
 לידה:  3 במרץ 2001 (בן 23) ארצות הברית פרובידנס, רוד איילנד, ארצות הברית
 שם לידה:  ג'ייקוב דודג' לוסון   Jacob Dodge Lawson
 מוקד פעילות:  ארצות הברית 
 עיסוק:  זמר-יוצר • מפיק מוזיקלי
 סוגה:  פופ
 שפה מועדפת:  אנגלית 
 כלי נגינה:  קול, גיטרה, תופים, פסנתר
 חברת תקליטים:  AWAL
 itsjvke.com
 פרופיל ב-IMDb
 
ג'ייקוב דודג' לוסון (באנגלית: Jacob Dodge Lawson; נולד ב-3 במרץ 2001), הידוע בשם הבמה Jvke (מעוצב באותיות גדולות, נהגה "גֶ'ייק") הוא זמר-יוצר, מפיק מוזיקלי ואישיות רשת אמריקאית. במהלך הסגרים במגפת הקורונה, הוא החל להיות פעיל ברשת החברתית טיקטוק ולפרסם בה סרטונים עם שיריו, כאשר אחד מהם, "Upside Down", הפך לוויראלי. בשנת 2022 הוציא לאור את אלבום הבכורה שלו, This Is What ____ Feels Like (Vol. 1–4).
ראשית חייו

לוסון נולד ב-3 במרץ 2001 בפרובידנס, רוד איילנד. אמו היא מורה למוזיקה בבית ספר ציבורי ואביו כומר בכנסייה. בימיו בכנסייה לוסון למד מוזיקה וקיבל שיעורי פסנתר, וכן החל לשיר ולכתוב שירים משלו לכנסייה. הוא למד בבית ספר קתולי ובהמשך עבר לתיכון ציבורי בעיר הולדתו קרנסטון. לאחר הלימודים בבית הספר הוא נרשם לקולג' הקהילתי של רוד איילנד, שם למד במשך שנה וחצי עד שנשר כדי לעסוק בשירה.
באוקטובר 2024 התחתן עם בת זוגו, ג'ורג'יה שרלוט אוונס.